אני מתהפך חיה קדומה בג'ונגלים, מוח של צייד רעב טפרים מפלחים בשר חי אף וריח מגששים באדמה מלתעות מפצחות עצמות, אין שמיים לא מכיר ראש מורם הגוף שלי כלובים מברזל אבדה לציפור מעוף הכנפיים באריחים חפרתי וקברתי את נשמתי את הקירות סביבי קישטתי בדמי מפוזרות גבשושיות עורי, ברחוב ליד ביתי וגם בתוכו אני שולח יד אל חלון, וזה מכה בי מטח אור מסנוור מרחבים לא מצליחים לנוח בעיניים - הם משתוללים.